ทำใบเสนอราคาให้กับ

ศูนย์เทคโนโลยีสารสนเทศและการสื่อสาร

สำนักงานปลัดกระทรวงศึกษาธิการ

**การบำรุงรักษาระบบเว็บไซต์กระทรวงศึกษาธิการและเว็บไซต์องค์กรในสังกัดกระทรวงศึกษาธิการ**

1. ผู้รับจ้างทำการตรวจสอบระบบเว็บไซต์กระทรวงศึกษาธิการและเว็บไซต์องค์กร จัดทำแผนบำรุงรักษาระบบฯ และแผนการบริหารจัดการเครื่องคอมพิวเตอร์แม่ข่าย ภายใน 15 วัน หลังจากลงนามในสัญญา
2. ผู้รับจ้างต้องทำการบำรุงรักษาระบบปฏิบัติการ (Operating System) ระบบเว็บไซต์กระทรวงศึกษาธิการและองค์กรในสังกัดกระทรวงศึกษาธิการ ให้อยู่ในสภาพปกติสามารถให้บริการได้อย่างต่อเนื่อง เหมาะสมกับทรัพยากรที่มี
3. ผู้รับจ้างต้องทำการบำรุงรักษาระบบเว็บไซต์กระทรวงศึกษาธิการและองค์กร และปรับแต่ง (Tune-Up Performance) ระบบฯ ให้สามารถใช้งานร่วมกับโครงสร้างพื้นฐานที่มีของสำนักงานปลัดกระทรวงศึกษาธิการ รวมถึง การบริหารจัดการพื้นที่เครื่องคอมพิวเตอร์แม่ข่ายที่ให้บริการระบบเว็บไซต์ให้มีประสิทธิภาพตามที่ได้รับแจ้งจากผู้ว่าจ้าง
4. ผู้รับจ้างต้องปรับปรุง แก้ไขข้อผิดพลาดหรือข้อบกพร่องที่เกิดจากการทำงานปกติของระบบเว็บไซต์ เช่น bug, error, parameters ปรับแต่งค่าที่ไม่เหมาะสมให้ถูกต้อง
5. ผู้รับจ้างตรวจสอบการทำงานของปลั๊กอิน (Plugin) ของระบบเว็บไซต์กระทรวงศึกษาธิการและเว็บไซต์องค์กร ให้สามารถใช้งานได้อย่างต่อเนื่อง มีประสิทธิภาพ และสรุปรายงานเกี่ยวกับปลั๊กอินทั้งหมดตามแบบฟอร์มของศูนย์เทคโนโลยีสารสนเทศและการสื่อสาร
6. กรณีระบบเว็บไซต์ของกระทรวงศึกษาธิการฯ ไม่สามารถใช้งานได้ หรือระบบทำงานไม่ปกติ ผู้รับจ้างต้องดำเนินการแก้ไข ดังนี้
	1. กรณีระบบเว็บไซต์ฯ theme หรือ plugin รวมถึง การตั้งค่าระบบต่าง ๆ ต้องดำเนินการแก้ไบให้แล้วเสร็จภายใน 48 ชั่วโมง หลังจากได้รับแจ้งจากเจ้าหน้าที่ของผู้ว่าจ้าง ทั้งทางเอกสาร โทรศัพท์ โทรสาร Line หรือ e-mail อย่างใดอย่างหนึ่ง
	2. กรณีเครื่องคอมพิวเตอร์แม่ข่ายเกิดเหตุขัดข้องไม่สามารถให้บริการได้ต้องแก้ไขให้แล้วเสร็จภายใน 48 ชั่วโมง หลังจากได้รับแจ้งจากเจ้าหน้าที่ของผู้ว่าจ้าง ทั้งทางเอกสาร โทรศัพท์ โทรสาร Line หรือ e-mail อย่างใดอย่างหนึ่ง
7. ผู้รับจ้างต้องปรับปรุงเว็บไซต์ให้สอดคล้องกับงานปัจจุบันของผู้ว่าจ้าง (ถ้ามีการร้องขอจากผู้ว่าจ้าง) โดยผ่านความเห็นชอบร่วมกันกับผู้รับจ้างก่อนดำเนินการ
8. ผู้รับจ้างต้องมีเจ้าหน้าที่บริการตอบปัญหา รวมถึงการให้คำปรึกษา แนะนำด้านเทคนิคเกี่ยวกับ System Software Application เครื่องคอมพิวเตอร์แม่ข่าย และอื่น ๆ ให้กับเจ้าหน้าที่ของศูนย์เทคโนโลยีสารสนเทศและการสื่อสาร
9. ผู้รับจ้างต้องปรับปรุงธีม (Theme) ของระบบเว็บไซต์กระทรวงศึกษาธิการและเว็บไซต์องค์กร รวมถึงรูปภาพกราฟิกส์ที่เป็นค่าดั้งเดิมให้เป็นปัจจุบัน ตามที่ผู้ว่าจ้างร้องขอให้ดำเนินการ
10. กรณีที่ผู้รับจ้างจะดำเนินการแก้ไขใด ๆ ของระบบให้แจ้งผู้ว่าจ้างทราบก่อนดำเนินการ
11. ผู้รับจ้างต้องทำการตรวจสอบลิขสิทธิ์ของ Software ที่ใช้ในระบบทั้งหมด เพื่อใช้ในการต่ออายุ Software นั้น ๆ รวมทั้งต้องแจ้งค่าใช้จ่ายให้ผู้ว่าจ้างทราบต่อไป
12. ผู้รับจ้างต้องจัดทำรายงานการรับแจ้งปัญหา สาเหตุของปัญหา การแก้ไขปัญหา และเวลาที่ดำเนินการแก้ไขตั้งแต่เริ่มดำเนินการแก้ไขปัญหาจนแล้วเสร็จ โดยแยกประเภทของปัญหาที่เกิดขึ้นเป็นรายสัปดาห์ และจัดทำคู่มือการแก้ไขปัญหาสำหรับผู้ใช้ระบบงาน
13. ผู้รับจ้างต้องจัดทำรายงานการบำรุงรักษาระบบเว็บไซต์ฯ เป็นประจำทุกงวดงาน
14. ผู้รับจ้างต้องทำการสำรองข้อมูล (Backup) โปรแกรมและฐานข้อมูลของระบบทั้งหมดพร้อมส่งมอบงานประกอบการตรวจรับในแต่ละงวด
15. ในกรณีที่ผู้รับจ้างไม่เข้าซ่อมแซมแก้ไขภายในเวลาที่กำหนด หรือไม่สามารถดำเนินการซ่อมแซมแก้ไขหรือไม่สามารถจัดหาอุปกรณ์ใหม่ที่มีคุณสมบัติทัดเทียมกันหรือดีกว่ามาเปลี่ยนให้ใช้งานได้ภายในเวลาที่กำหนดไว้ตามข้อ 9 ผู้รับจ้างยินยอมให้คิดค่าปรับเป็นรายชั่วโมง (เศษของชั่วโมงให้นับเป็น ๑ (หนึ่ง) ชั่วโมง) ในอัตราร้อยละ 0.1 ของค่าจ้างบำรุงรักษารายงวด นับจากเวลาที่ครบกำหนดจนถึงเวลาที่ผู้รับจ้างได้เริ่มการซ่อมแซมแก้ไข หรือจนถึงเวลาที่ผู้รับจ้างดำเนินการซ่อมแซมแก้ไขให้แล้วเสร็จแล้วแต่กรณี

ให้เสนอที่ราคา 350,000.00 บาท + vat 7%